CELEX: C2006/212/55
Language: fi
Date: 2006-09-02 00:00:00
Title: Asia T-162/06: Kanne 26.6.2006 — Kronoply v. komissio

2.9.2006   
            
            
               FI
            
            
               Euroopan unionin virallinen lehti
            
            
               C 212/30
            
         Kanne 26.6.2006 — Kronoply v. komissio
   (Asia T-162/06)
   (2006/C 212/55)
   Oikeudenkäyntikieli: saksa
   Asianosaiset
   
      Kantaja: Kronoply GmbH & Co. KG (Heiligengrabe, Saksa) (edustajat: asianajajat R. Nierer, L. Gordalla)
   
      Vastaaja: Euroopan yhteisöjen komissio
   Kantajan vaatimukset
   
               —
            
            
               komission valtiontuesta nro C 5/2004 21.9.2005 (ex N 609/2003) tekemä päätös, jossa se katsoi, että tuki, jonka Saksa aikoo myöntää kantajalle, ei sovellu yhteismarkkinoille, on kumottava
            
         
               —
            
            
               komissio on velvoitettava korvaamaan omat oikeudenkäyntikulunsa sekä kantajan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa komission 21.9.2005 tekemän päätöksen K(2005) 3497, jossa komissio katsoi, että investointiavustus, jonka Saksa aikoi myöntää Kronoply GmbH:lle ”alueellisesta tuesta suurille investointihankkeille annettujen monialaisten puitteiden” (1) mukaisesti, on valtiontuki, joka ei sovellu yhteismarkkinoille.
   Kantaja esittää kanteensa perusteluina neljä kanneperustetta.
   Ensiksi se väittää, että komissio on tehnyt selviä virheitä tosiseikkoja määrittäessään. Tältä osin se esittää muun muassa, että vastaaja ei ole ilmoittanut päivämäärää, jona kantaja on hakenut tukea, vaikka sillä on ratkaiseva merkitys tosiseikkoja tutkittaessa. Edelleen se väittää, että komissio ei ole ottanut huomioon sitä, että kansallinen hallintomenettely on vielä kesken.
   Toiseksi kantaja perustelee kannettaan sillä, että riitautettua päätöstä ei ole perusteltu riittävästi.
   Lisäksi kantaja esittää, että komissio on rikkonut EY 87 artiklan 3 kohdan a ja c alakohtaa sekä EY 88 artiklaa, asetusta (EY) N:o 659/1999 (2) ja alueellisia valtiontukia koskevia suuntaviivoja (3).
   Lopuksi kantaja väittää, että vastaaja on tehnyt selviä arviointivirheitä sekä käyttänyt harkintavaltaansa väärin.
   
      (1)  EYVL 1998, C 107, s. 7.
   
      (2)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annettu neuvoston asetus (EY) N:o 659/1999.
   
      (3)  EYVL 1998, C 74, s. 9, muutettu EYVL 2000, C 258, s. 5.